PRI LEKTAR BONA VERKI 


Voltaire (pseudonimo di Fran^ois-Marie Arouet) (1694-1778) esis la maxim salianta homo literatural 
dum la XVIIIma yarcento. Lu kompozis 27 tragedii, multa poemi, rakonti e pamfleti, la romano 
Candide, e plu kam 12,000 letri. Hike, evanta 62, lu respondizas a yunino qua sendabis sua propra versi 
ad ilu e demandabis konsili, quale divenar bona poeto. 


A Mademoiselle * * * 
che Delices, apud Geneve 
20junio 1756 

Me esas, mademoiselle, nur old invalido, e mea stando esez plu penoza, por ke me ne plu balde 
respondizis a la letro per qua vu honorizis me, e por ke me sendas a vu prozo por vua bela versi. Vu 
demandas de me konsili, vu bezonas nulo ecepte vua propra gusto. La studiado quan vu facas pri la 
bnguo Italiana ankore plufortigas ta gusto kun qua vu esis naskinta, e quan nulu povas donar. Tasso 1 ed 
Ariosto 2 donos a vu plu multo de servado kam omna lecioni; ma, pro ke vu degnas konsultar me de 
tanta disto, me invitas vu lektar ta verki qui esas longatempe aprobita dal pubbko, e di qui la reputo 
esas tote nedubitenda. Olti esas kelka, ma on plu multe profitas lektar ob, kam la omna mala libreti da 
qui ni inundesas. La bon autori havas la justa quanto de esprito, nultempe serchas olu, pensas per bona 
raciono, ed expresas su per klareso. Semblas ke homi ne plus skribas ecepte per enigmi. Nulo esas 
simpla, omno esas afektacema; on distas su en omno de naturo, on havas la desfortuno volar esar plu 
bona kam nia maestri. 

Esez fidela, mademoiselle, ad omno plezanta en oli. La minim afektaco esas vicio. L'Itabani 
degeneris, pos Tasso ed Ariosto, pro ke li volis havar tro multa esprito; e la Francani standas same. 

1 Torquato Tasso (1544-1595), famoza poeto Italiana, autoro dil epikajo La Gerusalemme liberata (Jerusalem liberigita). 

2 Ludovico Ariosto (1474-1533), famoza poeto Italian, autoro dil epikajo Orlando furioso (Orlando dementa). 



Brian E. Drake 


2 


Videz quale naturale skribas Madame de Sevigne 3 e l'altra dami; komparez lia stilo a la tordita frazi di 
nia romaneti; me citas a vu la heroini de vua sexuo, pro ke vu semblas a me facita por similesar eli. 
Existas verki da Madame Deshoulieres 4 quin nul autoro de nia tempo povas egaligar. Se vu volas, ke 
me citez del viri, videz per quala klareso, per quala simpleso nia Racine 5 sempre su expresas. Singlu 
kredas, lektante lu, ke lu povus dicar per prozo ta qua Racine dicis per versi. Kredez ke li omna ne esos 
tante klara, tante simpla, tante eleganta, li valoms nulo. 

Vua meditado, mademoiselle, instmktos vu centfoye plu multe kam me povas dicar a vu. Vu 
videz, ke nia bona skribisti, Fenelon, 6 Bossuet, 7 Racine, Despreaux, 8 sempre uzas la justa vorto. On 
kustumigas su bone parolar per lektar ofte ti qui bone skribis; on facas kustumo expresar simple e noble 
sua pensi sen peno. To esas tote ne studiado; kustas nula peno lektar to quo es bona, e ne lektar l'altra; 
on havas kom mastro nur sua plezuro e sua gusto. 

Pardonez, mademoiselle, ca longa meditato: nur atribuez ol a mea obedio a vua imperi. 

Me havas la honoro esar respektoze, edc. 


3 Madame de Sevigne (1626-1696), famoza pro sua Letri. 

4 Madame Deshoulieres (1638-1694), konocita pro sua poemi pastorala. 

5 Jean Racine (1639-1699), la maxim granda poeto tragediala de Francia. 

6 Frangois de Salignac de la Mothe-Fenelon (1651-1715), arki-episkopo Katolika, teologiisto, poeto ed autoro. 

7 Jacques Benigne Bossuet (1627-1704), episkopo Katolika, autoro e teologiisto, famoza pro sua prediki. 

8 Despreaux, konocita kom Nicolas Boileau (1636-1711), poeto, kritikisto literaturala, e satiristo. 



